b'\n_START_ARTICLE_\nYedlinita\n_START_SECTION_\nCaracter\xc3\xadstiques\n_START_PARAGRAPH_\nLa yedlinita \xc3\xa9s un halur de f\xc3\xb3rmula qu\xc3\xadmica Pb\xe2\x82\x86Cr\xc2\xb3\xe2\x81\xbaCl\xe2\x82\x86(O,OH,H\xe2\x82\x82O)\xe2\x82\x88. Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 1974. Cristal\xc2\xb7litza en el sistema trigonal. Es troba en forma de cristalls prism\xc3\xa0tics hexagonals, de fins a 1 mm, amb dominant {1120}, {1101}, {0001}, {1010} i {2021}. La seva duresa a l\'escala de Mohs \xc3\xa9s 2,5._NEWLINE_Segons la classificaci\xc3\xb3 de Nickel-Strunz, la yedlinita pertany a "03.DB: Oxihalurs, hidroxihalurs i halurs amb doble enlla\xc3\xa7, amb Pb, Cu, etc." juntament amb els seg\xc3\xbcents minerals: rickturnerita, diabole\xc3\xafta, pseudobole\xc3\xafta, bole\xc3\xafta, cumenge\xc3\xafta, bideauxita, cloroxifita, hematofanita, asisita, parkinsonita i murdochita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a la mina Mammoth-Saint Anthony, a Mammoth, al comtat de Pinal (Arizona, Estats Units), l\'\xc3\xbanic indret on ha estat trobada, en un dip\xc3\xb2sit oxidat de mineral polimet\xc3\xa0l\xc2\xb7lic hidrotermal. Sol trobar-se associada a altres minerals com: diabole\xc3\xafta, fosgenita, matlockita, wherryita, wulfenita, dioptasa, cerussita, mimetita, willemita, hemimorfita, fluorita i quars.'